**BEKA UMBONO WAKHO**

**UmThethomlingwa weZiko lezamaPhilo womPhakathi leNarha leSewula Afrika [B16-2017]**

IKomidi yesiBethamthetho seNarha yezamaPhilo imema abantu begodu neenhlangano ezinerhuluphelo bona bathumele iimphakamiso ezitloliweko begodu baveze nagabe bafuna ukwenza iimphakamiso zabo ngokuzikhulumela malungana **nomThethomlingwa weZiko lezamaPhilo womPhakathi leNarha leSewula Afrika [B16 – 2017].**

**Umnqopho womThethomlingwa lo kunikela ngokusungulwa kweZiko lezamaPhilo womPhakathi leNarha leSewula Afrika ukwenzela lihlanganise, begodu lakufanelekhona lilawule, belihlolisise amagulo begodu namanceba; ukunikela ngomsebenzi okhethekileko wezamaphilo womphakathi, ingenelelo lezamaphilo womphakathi, ukuzibantula begodu nehlolombono eqaliswe entjhijilweni ezikulu zezamaphilo ezithinta isitjhba seRiphabliki; begodu nokunikela ngezinye iindaba ezithintana nalokho.**

Amalimi asebenziswe emkhangisweni womThethomlingwa lo yisiNgisi, yi-Afrikaans, yisiXhosa, siZulu, siSwazi, siNdebele, siPedi, yisiTswana, siSotho, si-Venda begodu nesiTsonga. Umkhangiso wokumema abantu eemphakathini uzokwenziwa ngokuya kwamalimi akhulunywa eendaweni la umphakathi uhlala khona.

UkuLalelwa komPhakathi kuzobanjwa mhlana amalanga ali-15 bekube mhlana amalanga ali-17 kuRhoboyi onyakeni ween-2017, ePalamende, eCape Town.

Iimphakmiso ezitloliweko kufuze zithunyelwe kuMma uVuyokazi Majalamba begodu ziqaliswe kunasi isiphande Portfolio Committee on Health 3rd floor, 90 Plein Street, Cape Town 8000, naku-imayili ethi vmajalamba@parliament.gov.za namkha kufekisi ethi 086 694 3279 kungakadluli ilanga lamhlana amalanga ama-28 kuVelabahlinze onyakeni ween-2017. Ukungeza eemphakamisweni ezitloliweko, sibawa uveze nangabe ufuna ukwenza isiphakamiso sakho ngokuzikhulumela.

Iimtlolo yomThethomlingwa ingatholakala kuMma uVuyokazi Majalamba kunasi inomboro yomrhala (021) 403 3770, inomboro kamaliledini ithi 083 709 8522 namkha kuwebhusayini ethi [www.parliament.gov.za](http://www.parliament.gov.za)

**Ikhutjhwe nguMma uML Dunjwa, iLunga lePalamende; uSihlalo: weKomidi yesiBethamthetho seNarha yezamaPhilo.**